Ilhom Aliyev Turkiy tilli davlatlar hamkorlik kengashida ishtirok etayotgan hamkasblarini mehmon qildi (foto)

Boku shahrida Turkiy tilli davlatlar hamkorlik kengashining yettinchi sammitida ishtirok etayotgan O‘zbekiston Prezidenti Shavkat Mirziyoyev 14-oktabr kuni kechqurun Ozarbayjon prezidenti Ilhom Aliyevning mehmoni bo‘ldi.

Kengashga a’zo mamlakatlar davlat va hukumat rahbarlari kechki ovqat ustida samimiy suhbatlashdi. Unda Ozarbayjon prezidenti Ilhom Aliyev va uning rafiqasi Mehribon Aliyeva, O‘zbekiston Prezidenti Shavkat Mirziyoyev, Turkiya prezidenti Rajab Toyyib Erdo‘g‘on va uning turmush o‘rtog‘i, Qirg‘iziston prezidenti Sooronbay Jeenbekov, Qozog‘istonning birinchi prezidenti Nursulton Nazarboyev va Vengriya bosh vaziri Viktor Orban ishtirok etdi.